
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 124 

7 Ιουλίου 2004 


ΝΟΜΟΣ ΥΠΆΡΙΘ. 3250 

Μερική απασχόληση στο Δημόσιο, στους Ο.Τ.Α. 
και στα νομικά πρόσωπα δημοσίου δικαίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Αρθρο 1 

Φορείς μερικής απασχόλησης 

1. Το Δημόσιο, οι οργανισμοί τοπικής αυτοδιοίκησης 
πρώτου και δεύτερου βαθμού και τα νομικά πρόσωπα δη¬ 
μοσίου δικαίου επιτρέπεται να προσλαμβάνουν προσωπι¬ 
κό, με συμβάσεις εργασίας ιδιωτικού δικαίου ορισμένου 
χρόνου, μερικής απασχόλησης, για την κάλυψη αναγκών 
που αποσκοπούν στην παροχή υπηρεσιών κοινωνικού χα¬ 
ρακτήρα προς τους πολίτες. 

2. Οι ανωτέρω προσλήψεις αποβλέπουν, αποκλειστικώς, 
στην αντιμετώπιση αναγκών συμπληρωματικής εξυπηρέ¬ 
τησης των πολιτών και δεν ασκούν επιρροή στη οργανική 
σύνθεση των υπηρεσιών των φορέων της προηγούμενης 
παραγράφου. 

3. α. Για την παροχή υπηρεσιών, με καθεστώς μερικής 
απασχόλησης, οι φορείς της παραγράφου 1 καταρτίζουν 
αντίστοιχο ετήσιο επιχειρησιακό σχέδιο, το οποίο υποβάλ¬ 
λεται μέχρι τέλος Φεβρουάριου κάθε έτους και εγκρίνεται 
από την Επιτροπή του άρθρου 5. 

β. Στο επιχειρησιακό σχέδιο θα πρέπει να περιλαμβάνο¬ 
νται, ιδίως, τα εξής στοιχεία: 

α) οι ειδικές ανάγκες που δικαιολογούν την παροχή υπη¬ 
ρεσιών με μερική απασχόληση, 

β) ο αριθμός αυτών που θα προσληφθούν, κατά τομείς 
υπηρεσιών, κοινωνικού, κυρίως, χαρακτήρα, 

γ) ο τρόπος ελέγχου της ποιότητας των παρεχόμενων 
υπηρεσιών. 

Αρθρο 2 

Σύμβαση μερικής απασχόλησης 

1. Η πρόσληψη γίνεται με σύμβαση εργασίας ιδιωτικού δι¬ 
καίου ορισμένου χρόνου μερικής απασχόλησης, με πρόσω¬ 
πα από τις κατηγορίες κοινωνικών ομάδων και σύμφωνα με 
τα κριτήρια επιλογής που καθορίζονται στο άρθρο 4. 

2. Η διάρκεια της ανωτέρω σύμβασης δεν επιτρέπεται να 
υπερβαίνει τους δεκαοκτώ μήνες. Νέα σύμβαση με τον ίδιο 
απασχολούμενο επιτρέπεται να καταρτιστεί μετά την πάροδο 
τεσσάρων μηνών, τουλάχιστον, από τη λήξη της προηγούμε¬ 


νης. Ο χρόνος εργασίας, για κάθε συμβασιούχο, δεν επιτρέ¬ 
πεται να υπερβαίνει τις είκοσι ώρες εβδομαδιαίως. 

3. Γ ια το εργασιακό καθεστώς των μερικώς απασχολου- 
μένων εφαρμόζονται οι διατάξεις του Π.Δ. 410/1988 (ΦΕΚ 
191 Α'), όπως ισχύει και, συμπληρωματικώς, οι σχετικές 
ρυθμίσεις της εργατικής νομοθεσίας. 

Αρθρο 3 

Υπηρεσίες κοινωνικού χαρακτήρα 

1. Ως υπηρεσίες κοινωνικού χαρακτήρα θεωρούνται εκείνες 
που αναφέρονται, ιδίως, στην κατ’ οίκον κοινωνική μέριμνα και 
φροντίδα, στη φύλαξη σχολικών κτιρίων, στην οδική ασφάλεια 
των μαθητών, στην κοινωνική ενσωμάτωση των μεταναστών, 
στις έκτακτες ανάγκες πολιτικής προστασίας, στις πολιτιστι¬ 
κές εκδηλώσεις, στην αντιμετώπιση ειδικών περιβαλλοντικών 
αναγκών, στην ενημέρωση και πληροφόρηση πολιτών, καθώς 
και σε προγράμματα κοινωνικού χαρακτήρα που χρηματοδο¬ 
τούνται από την Ευρωπαϊκή Ένωση. 

2. Στο επιχειρησιακό σχέδιο της παραγράφου 3 του άρθρου 
1 και σε ποσοστό που δεν υπερβαίνει το δέκατοις εκατό του συ¬ 
νολικού αριθμού αυτώνπου θα προσληφθούν, επιτρέπεται κατ’ 
εξαίρεση και μόνο, με ειδική αιτιολογία, να περιληφθούν υπη¬ 
ρεσίες που δεν έχουν, αμιγώς, κοινωνικό χαρακτήρα, αλλά 
υπηρετούν έκτακτες ανάγκες δημόσιου συμφέροντος που 
μπορεί να καλυφθούν με μερική απασχόληση. 

Αρθρο 4 

Κοινωνικές ομάδες για την επιλογή υποψηφίων 

1. Το προσωπικό που επιλέγεται για την παροχή υπηρε¬ 
σιών μερικής απασχόλησης προέρχεται από τις ακόλουθες 
κοινωνικές ομάδες: 

α) Άνεργοι, άνωτωντριάντα ετών, που έχουν εξαντλήσει το 
χρόνο της τακτικής επιδότησης ανεργίας και παραμένουν εγ¬ 
γεγραμμένοι στα μητρώα του Οργανισμού Απασχόλησης Ερ¬ 
γατικού Δυναμικού (Ο.Α.Ε.Δ.), τουλάχιστον έξι μήνες μετά τη 
λήξη αυτής, σε ποσοστό τριάντα τοις εκατό. 

β) Άνεργοι, εγγεγραμμένοι στον Ο.Α.Ε.Δ., που βρίσκο¬ 
νται στην τελευταία πενταετία πριν από τη συνταξιοδότησή 
τους, σε ποσοστό είκοσι τοις εκατό. 

γ) Άνεργοι, μέχρι τριάντα ετών, εγγεγραμμένοι στον 
Ο.Α.Ε.Δ. για χρονικό διάστημα τουλάχιστον δεκαοκτώ μη¬ 
νών, σε ποσοστό είκοσι τοις εκατό. 

δ) Μητέρες ανηλίκων, σε ποσοστό δέκα τοις εκατό. Στις 
ανωτέρω περιπτώσεις προτεραιότητα στην επιλογή έχουν 
άτομα που καθίστανται άνεργα συνεπεία ομαδικών απολύ¬ 
σεων, κατά τις διατάξεις της κείμενης νομοθεσίας. 

ε) Άτομα με ποσοοτό αναπηρίας πενήντα τοις εκατό και 
άνω, σε ποσοστό δέκα τοις εκατό. 

στ) Πολύτεκνοι και τέκνα πολυτέκνων, σε ποσοστό δέκα 
τοις εκατό. 

Στις περιπτώσεις α', β' και γ' ποσοστό εξήντα τοις εκατό 
καλύπτεται από γυναίκες, εφόσον υπάρχει αντίστοιχος 
αριθμός σχετικών αιτήσεων. 

2. Όσοι έχουν απασχοληθεί για χρόνο μεγαλύτερο του έτους 
σε προγράμματα και δράσεις υπηρεσιών κοινωνικού χαρακτή¬ 
ρα, αντίστοιχα προς εκείνα που προβλέπονται στο άρθρο 3 επι¬ 
λέγονται σε ποσοστό μέχριπενήντατοις εκατό του συνόλου αυ¬ 
τών που θα προσληφθούν σε κάθε κοινωνική ομάδα, κατά τη 
σειρά της μεταξύ τους κατάταξης και ανεξαρτήτως της σειράς 
κατάταξής τους σε σχέση με τους λοιπούς. 

Εάν δεν συμπληρώνεται το ποσοστό που προβλέπεται 
για καθεμία από τις κοινωνικές ομάδες της προηγούμενης 
παραγράφου, προσαυξάνεται αντιστοίχως το ποσοστό 
της επόμενης. 

3. Σε καθεμία από τις κοινωνικές ομάδες της παρ. 1 ορί¬ 
ζεται βασικό κριτήριο επιλογής, ως ακολούθως: 

α. Για την πρώτη και τρίτη ομάδα προτιμώνται υποψήφι¬ 
οι με τη μεγαλύτερη συνεχόμενη χρονική διάρκεια, που εί¬ 
ναι εγγεγραμμένοι ως άνεργοι. 

β. Γ ια τη δεύτερη ομάδα προτιμώνται υποψήφιοι, οι 
οποίοι έχουν το μικρότερο χρόνο, που υπολείπεται για τη 
συνταξιοδότησή τους. 

γ. Για την τέταρτη ομάδα προτιμώνται μητέρες με τα πε¬ 
ρισσότερα τέκνα. 

δ. Για την πέμπτη ομάδα προτιμώνται υποψήφιοι με το 
μεγαλύτερο ποσοστό αναπηρίας, το οποίο, πάντως, πρέ¬ 
πει να επιτρέπει στον υποψήφιο να ασκεί τα καθήκοντα για 
τα οποία και προσλαμβάνεται. 

ε. Για την έκτη ομάδα προτιμώνται υποψήφιοι με τα πε¬ 
ρισσότερα τέκνα, πάνω από το όριο της ιδιότητας του πο¬ 
λύτεκνου. 

4. α. Με κοινή απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης και Απασχόλησης και Κοινω¬ 
νικής Προστασίας επιτρέπεται να αυξομειώνονται μέχρι δέκα 
τοις εκατό τα ποσοστά που προβλέπονται στην παράγραφο 1, 
αναλόγως με τις ιδιαίτερες ανάγκες παροχής υπηρεσιών κοι¬ 
νωνικού χαρακτήρα που διαμορφώνονται κάθε φορά. 

β. Με όμοια απόφαση μπορεί, εφόσον απαιτείται για συ¬ 
γκεκριμένες περιπτώσεις, να ρυθμίζεται κάθε θέμα σχετικό 
με τα κριτήρια επιλογής των υποψηφίων και με τα ειδικότε¬ 
ρα προσόντα, από πλευράς αναγκαίων τίτλων σπουδών. 

Άρθρο 5 

Επιτροπή έγκρισης μερικής απασχόλησης 
και κατανομής της χρηματοδότησης 

Ι.Συνιστάται τριμελής επιτροπή από τους Υφυπουργούς 
Εσωτερικών, Δημόσιας Διοίκησης και Αποκέντρωσης, Οι¬ 
κονομίας και Οικονομικών και Απασχόλησης και Κοινωνι¬ 
κής Προστασίας. Οι Υφυπουργοί είναι δυνατόν να αναπλη¬ 
ρώνονται από τους Γ ενικούς Γ ραμματείς των αντίστοιχων 
Υπουργείων. 

Η Επιτροπή συγκροτείται με απόφαση του Υπουργού 
Εσωτερικών, Δημόσιας Διοίκησης και Αποκέντρωσης, ο 
οποίος ορίζει τον πρόεδρο, τα τακτικά και αναπληρωματι¬ 
κά μέλη και τους γραμματείς της. 

2. Η Επιτροπή είναι αρμόδια, χωρίς να απαιτείται η σύ¬ 
μπραξη άλλου, κατάτην κείμενη νομοθεσία, οργάνου γιατην 
έγκριση των επιχειρησιακών σχεδίων που αναφέρονται στην 
παράγραφο 3 του άρθρου 1, την κατανομή του αριθμού αυ- 
τώνπου θαπροσληφθούνγια μερική απασχόληση καιτη διά¬ 


θεση της χρηματοδότησης σε αντιστοιχία προς τον εγκρι- 
θέντα αριθμό προσλαμβανομένων, ανά φορέα. Παραλλή- 
λως ελέγχειτην εφαρμογή των εγκριθέντων επιχειρησιακών 
σχεδίων, την ποιότητα των παρεχόμενων υπηρεσιών και 
αποφασίζει για οποιοδήποτε θέμα ανακύπτει κατά το στάδιο 
εφαρμογής του επιχειρησιακού σχεδίου. 

3. Σε περίπτωση παροχής υπηρεσιών κοινωνικού χαρα¬ 
κτήρα με μερική απασχόληση, αποκλειστικώς σε οργανι¬ 
σμούς τοπικής αυτοδιοίκησης πρώτου και δεύτερου βαθ¬ 
μού, στην Επιτροπή μπορεί να συμμετέχει, χωρίς ψήφο, και 
ο Γ ενικός Γ ραμματέας της Περιφέρειας, ύστερα από πρό¬ 
σκληση του Προέδρου της. 

4. Με κοινή απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης και Οικονομίας και Οι¬ 
κονομικών καθορίζεται η οργάνωση και η λειτουργία της 
Επιτροπής, η αμοιβή των γραμματέων, οι οποίοι δεν υπερ¬ 
βαίνουν τους τρεις, και κάθε άλλο σχετικό θέμα. 

Άρθρο 6 

Διαδικασία πρόσληψης 

1. Μετά την έγκριση του επιχειρησιακού σχεδίου και τον 
καθορισμό των θέσεων μερικής απασχόλησης, ο φορέας 
της παραγράφου 1 του άρθρου 1 του παρόντος εκδίδει 
ανακοίνωση, στην οποία αναφέρονται υποχρεωτικώς: 

α) Ο αριθμός της εγκριτικής απόφασης της Επιτροπής 
του προηγούμενου άρθρου. 

β) Ο αριθμός των ατόμων που θα προσληφθούν και οι το¬ 
μείς υπηρεσιών στους οποίους θα απασχοληθούν. 

γ) Οι κατηγορίες κοινωνικών ομάδων και τα κριτήρια επι¬ 
λογής, σύμφωνα με τις ρυθμίσεις του άρθρου 4. 

δ) Η υπηρεσία στην οποία θα υποβληθούν οι αιτήσειςτων 
ενδιαφερομένων. 

ε) Η προθεσμία μέσα στην οποία θα υποβληθούν οι αιτήσεις. 

2. Η ανακοίνωση πρόσληψης, πριν από τη δημοσιοποίησή 
της, κοινοποιείται στο Α.Σ.Ε.Π., το οποίο εγκρίνει ή τροπο¬ 
ποιείτο σχετικό σχέδιο μέσα σε δέκα εργάσιμες ημέρες από 
την περιέλευσή της σε αυτό. Εάν η προθεσμία παρέλθει 
άπρακτη, τεκμαίρεται η σύμφωνη γνώμη του Α.Σ.Ε.Π. 

3. Με απόφαση του Υπουργού Εσωτερικών, ΔημόσιαςΔι- 
οίκησης και Αποκέντρωσης καθορίζονται ο τρόπος δημο¬ 
σιοποίησης των ανακοινώσεων που αναφέρονται στην 
προηγούμενη παράγραφο, η προθεσμία υποβολής των αι¬ 
τήσεων, τα δικαιολογητικά με τα οποία αποδεικνύονται οι 
ιδιότητες και οι προϋποθέσεις πρόσληψης, ο τρόπος συ¬ 
γκρότησης της επιτροπής, η οποία είναι αρμόδια για την 
επιλογή των προσλαμβανόμενων, ο τρόπος δημοσιοποίη¬ 
σης των πινάκων κατάταξης των υποψηφίων, η χρονική 
ισχύς των πινάκων κατάταξης των υποψηφίων και κάθε θέ¬ 
μα που σχετίζεται με τη διαδικασία πρόσληψης. 

Άρθρο 7 
Χρηματοδότηση 

1. Η χρηματοδότηση για την παροχή υπηρεσιών κοινωνι¬ 
κού χαρακτήρα προέρχεται ιδίως από: 

α) Ειδικές πιστώσεις του Κρατικού Προϋπολογισμού. 

β) Πιστώσεις του προϋπολογισμού των φορέων που 
προσλαμβάνουν προσωπικό με καθεστώς μερικής απα¬ 
σχόλησης. 

γ) Προγράμματα και πρωτοβουλίες της Ευρωπαϊκής 
Ένωσης. 

δ) Χρηματοδοτήσεις από άλλες πηγές. 

2. Οι πιο πάνω χρηματοδοτήσεις περιλαμβάνονται σε αυ¬ 
τοτελείς κωδικούς αριθμούς που εντάσσονται στον προϋ¬ 
πολογισμό του οικείου φορέα, ο οποίος προσλαμβάνει 
προσωπικό μερικής απασχόλησης. 

Άρθρο 8 

Μεταβατικές ρυθμίσεις 

1 ,α. Εκκρεμείς διαδικασίες πρόσληψης, σύμφωνα με τις 
διατάξειςτου Ν. 3174/2003 (ΦΕΚ203Ά), για τις οποίες δεν 
έχουν δημοσιοποιηθεί οι πίνακες των προσλαμβανόμενων 
μέχριτη 10.5.2004, ματαιώνονται. 

β. Η Επιτροπή που αναφέρεται στο άρθρο 5 και στο πλαί¬ 
σιο του υπόλοιπου της εγκριθείσας χρηματοδότησης, για 
το έτος 2004, κατανέμει τις θέσεις μερικής απασχόλησης 
ύστερα από προηγούμενη έγκριση του επιχειρησιακού 
σχεδίου της επόμενης παραγράφου. 

2. Κατά την πρώτη εφαρμογή του παρόντος, τα επιχειρη¬ 
σιακά σχέδια που προβλέπονται στην παράγραφο 3 του 
άρθρου 1 καταρτίζονται μέσα σε έναν μήνα από τη δημοσί¬ 
ευση του παρόντος και καλύπτουν ανάγκες μερικής απα¬ 
σχόλησης, όπως αυτές διαμορφώνονται κατά το δεύτερο 
εξάμηνο του έτους 2004 με παράλληλη συνεκτίμηση και 
όσων θα ανακύψουν για το έτος 2005. 

Άρθρο 9 

1. Η εφαρμογή των διατάξεων της παραγράφου 13 του 
άρθρου 17του Ν. 3144/2003 (ΦΕΚ 111 Α'), όπως τροποποι¬ 
ήθηκαν με τις διατάξεις του άρθρου 26 του Ν. 3227/ 2004 
(ΦΕΚ 31 Α'), παρατείνεται μέχρι το τέλος του τρίτου μήνα 
από τη δημοσίευση του παρόντος. Ειδικά για τους ασφαλι¬ 
σμένους του Ταμείου Νομικών αν το οφειλόμενο ποσό εξο¬ 
φληθεί εφάπαξ, το ποσό καταβάλλεται μέχρι το τέλος του 
τρίτου μήνα από την κοινοποίηση της σχετικής απόφασης, 
η οποία θα πρέπει να εκδοθεί σε διάστημα έξι μηνών από τη 
λήξη της προθεσμίας υποβολής της αίτησης για υπαγωγή 
στη ρύθμιση. Αν το οφειλόμενο ποσό ρυθμιστεί σε δόσεις, 
η πρώτη δόση και η προκαταβολή καταβάλλονται μέχρι το 
τέλος του τρίτου μήνα από την κοινοποίηση της σχετικής 
απόφασης, η οποία θα πρέπει να εκδοθεί σε διάστημα έξι 
μηνών από τη λήξη της προθεσμίας υποβολής της αίτησης 
για υπαγωγή στη ρύθμιση. 

2. Ο αριθμός των δόσεων για εξόφληση καθυστερούμε- 
νων ασφαλιστικών εισφορών του Κλάδου Κύριας Ασφάλι¬ 
σης Αγροτών που προβλέπεται από το πρώτο εδάφιο της 
παραγράφου 1 του άρθρου 15 του Ν. 2458/1997 (ΦΕΚ 15 
Α'), όπως τροποποιήθηκε και ισχύει με το εδάφιο α'της πα¬ 
ραγράφου 4 του άρθρου 7του Ν. 3050/2002 (ΦΕΚ 214 Α'), 
καθορίζεται με απόφαση του Δ.Σ. του Ο.Γ.Α. και όχι σε πε¬ 
ρισσότερα από δώδεκα ημερολογιακά εξάμηνα. 

Άρθρο 10 

1. Για το χρονικό διάστημα από 20 Ιουλίου έως 4 Οκτωβρί¬ 
ου 2004 με κοινή απόφαση των Υπουργών Περιβάλλοντος, 
Χωροταξίας και Δημόσιων Έργων (Υ.ΠΕ.ΧΩ.Δ.Ε.), Πολιτι¬ 
σμού, Μεταφορών και Επικοινωνιών και Δημόσιας Τάξης, 
καθορίζονται: α) ολυμπιακό οδικό δίκτυο, το οποίο διατίθε¬ 
ται γιατην ομαλή και ασφαλή μετακίνηση των μελώντης ολυ¬ 
μπιακής οικογένειας και γενικότερα για δραστηριότητες 
που σχετίζονται με τους Ολυμπιακούς Αγώνες, β) λωρίδες 
κυκλοφορίας ή οδοί στις οποίες κυκλοφορούν αποκλειστικά 
οχήματα που σχετίζονται με τους Ολυμπιακούς Αγώνες και 
διαθέτουν ειδική άδεια (διαπιστευμένα οχήματα) από την 
«Οργανωτική Επιτροπή Ολυμπιακών Αγώνων ΑΘΗΝΑ 2004» 
Α.Ε. (Ο.Ε.Ο.Α.) και τα οχήματα άμεσης ανάγκης, γ) ζώνες 
ελεγχόμενης εισόδου και κυκλοφορίας (Ζ.Ε.Ε.Κ.) σε περιο¬ 
χές που γειτνιάζουν άμεσα με ολυμπιακές εγκαταστάσεις 
στις οποίες επιτρέπεται η είσοδος και κυκλοφορία οχημά¬ 
των μετά από ειδική άδεια και ζώνες ελεγχόμενης στάθμευ¬ 
σης (Ζ.Ε.Σ.) γύρω από ολυμπιακές εγκαταστάσεις στις οποί¬ 


ες επιτρέπεται η στάση και στάθμευση μόνο στους μόνιμους 
κατοίκους και εργαζομένους στην περιοχή μετά από ειδική 
άδεια και δ) οι δημόσιοι χώροι στους οποίους διεξάγονται 
αγωνίσματα δρόμου. Στην απόφαση καθορίζεται επίσης ο 
ακριβής χρόνος ισχύος των παραπάνω ρυθμίσεων, το είδος 
των οχημάτων για τα οποία επιτρέπεται η κυκλοφορία, στά¬ 
ση και στάθμευση, ο φορέας που χορηγεί τη σχετική άδεια, 
ο τρόπος πρόσβασης, καθώς και κάθε άλλο σχετικό θέμα. Η 
παράβαση των διατάξεων των παραπάνω αποφάσεων τιμω¬ 
ρείται για μεν τη στάθμευση κατά τις διατάξεις του άρθρου 
5 του Κώδικα Οδικής Κυκλοφορίας (Ν. 2696/1999, ΦΕΚ 57 
Α'), για δετά μέτρα περιορισμού ή απαγόρευσης της κυκλο¬ 
φορίας με πρόστιμο 156,50 ευρώ. 

Επιπλέον στους παραβάτες που δεν συμμορφώνονται με 
τις υποδείξεις των αστυνομικών οργάνων για στάθμευση σε 
συγκεκριμένο σημείο ή άμεση έξοδο από την απαγορευμέ¬ 
νη περιοχή επιβάλλεται φυλάκιση μέχρις ενός έτους. 

2. Κατά το χρονικό διάστημα από 20 Ιουλίου έως 4 Οκτω¬ 
βρίου 2004 στους νομούς όπου τελούνται οι Ολυμπιακοί και 
Παραολυμπιακοί Αγώνες, καθώς και σε σημεία εισόδου της 
Χώρας, σε λιμένες και αερολιμένες, τα μέτρα ρύθμισης οδι¬ 
κής κυκλοφορίας της παρ. 1 του άρθρου 52 του Κώδικα Οδι¬ 
κής Κυκλοφορίας, μέτρα που αφορούν την προσωρινή κατά¬ 
ληψη του οδοστρώματος με ειδικές διαμορφώσεις, καθώς 
και κάθε συναφές προς τα παραπάνω μέτρα λαμβάνονται 
κατά παρέκκλιση των κειμένων διατάξεων, με απόφαση των 
κατά τόπους αρμόδιων Αστυνομικών Διευθυντών ή Διευθυ¬ 
ντών Τροχαίας ή Λιμεναρχών κατά περίπτωση, ύστερα από 
μελέτη της Ο. Ε. Ο. Α. Ειδικά για τα μέτρα που αφορούν το ολυ¬ 
μπιακό οδικό δίκτυο η παραπάνω μελέτη εκπονείται ή εγκρί- 
νεται από το Υπουργείο Περιβάλλοντος, Χωροταξίας και Δη¬ 
μόσιων Έργων ή την οικεία Περιφέρεια ή νομαρχιακή αυτο¬ 
διοίκηση, κατάλογο αρμοδιότητας. 

3. Η λήψη των μέτρων των παραγράφων 1 και 2 γνωστοποι¬ 
είται στους Οργανισμούς Αστικών Συγκοινωνιών Αθηνών 
(Ο.Α.Σ.Α.) ή Θεσσαλονίκης (Σ.Α.Σ.Θ.) ή στις Υπηρεσίες Μετα¬ 
φορών και Επικοινωνιών των νομαρχιακών αυτοδιοικήσεων, 
κατά περίπτωση, εφόσον από αυτά επηρεάζονται οι υπηρεσίες 
μέσων μαζικής μεταφοράς στις περιοχές αρμοδιότητάς τους. 

4. Ομοίως, κατά το χρονικό διάστημα από 20 Ιουλίου έως 
5 Οκτωβρίου 2004 εφαρμόζονται τα ακόλουθα: 

α. Τα μέτραπου αφορούν την κυκλοφορία μέσων μαζικής 
μεταφοράς και την εφαρμογή ειδικών ρυθμίσεων, όπως το¬ 
ποθέτηση κινητών εμποδίων και κατάληψη οδοστρώματος, 
σε σταθμούς των Ηλεκτρικών Σιδηροδρόμων Αθηνών - Πει¬ 
ραιώς, του Αττικού Μετρό, του προαστιακού σιδηροδρό¬ 
μου, του τροχιοδρόμου (τραμ) και σε τερματικούς σταθ¬ 
μούς λεωφορείων, χώρους προσωρινής παραμονής λεω¬ 
φορείων κατά μήκος του οδικού δικτύου, αφετηρίες, 
τέρματα και στάσεις ολυμπιακών γραμμών, καθώς και κατά 
μήκος της διαδρομής αυτών, λαμβάνονται με απόφαση του 
αρμόδιου Διευθυντή Τροχαίας, ύστερα από μελέτη του 
Ο.Α.Σ.Α. για τις περιοχές αρμοδιότητάς του. 

β. Για την απομάκρυνση κυκλοφοριακών εμποδίων στο 
ολυμπιακό οδικό δίκτυο που οφείλονται σε ανατροπή ή ακι- 
νητοποίηση οχημάτων, καθώς και μεταφερόμενων υλικών 
ή ουσιών επικίνδυνων για την κυκλοφορία, στις περιπτώ¬ 
σεις που δεν μπορούν οι χρήστες των οδών να τηρήσουν 
τις υποχρεώσεις που προβλέπονται στο άρθρο 12 παρ. 4 
του Κώδικα Οδικής Κυκλοφορίας, επιλαμβάνονται οι αρ¬ 
μόδιες Υπηρεσίες Τροχαίας ή Πυροσβεστικής Υπηρεσίας, 
κατά περίπτωση, εφόσον διαθέτουν τα αναγκαία τεχνικά 
μέσα. Η Διεύθυνση Κατασκευής Έργων Συντήρησης Οδο¬ 
ποιίας (Δ.Κ.Ε.Σ.Ο.) του Υπουργείου Περιβάλλοντος, Χώρο- 

ταξίας και Δημόσιων Έργων επιλαμβάνεται οτις περιπτώ¬ 
σεις που εμπίπτουν στις αρμοδιότητες της. 

γ. Με απόφαση του Υπουργού Μεταφορών και Επικοινωνιών, 
ύστερα από μελέτη της Ο.Ε.Ο.Α. ή του Ο.Α.Σ.Α. και κοινή πρό¬ 
ταση των φορέων αυτών, επιτρέπεται, κατά παρέκκλιση των 
κειμένων διατάξεων, η προσωρινή λειτουργία υπαίθριων χώ¬ 
ρων στάθμευσης οχημάτων ιδίως για την εξυπηρέτηση του επι¬ 
βατικού κοινού των μέσων μαζικής μεταφοράς. Στην απόφαση 
ορίζεται ο υπεύθυνος για τη λειτουργία της εγκατάστασης, ο 
αριθμόςτωνθέσεων στάθμευσης, ταλαμβανόμεναμέτραπρο- 
στασίας και πυρασφάλειας, οι ελάχιστες προδιαγραφές λει¬ 
τουργίας και σήμανσης και ο χρόνος λειτουργίας του χώρου. 

δ. Από τον Ο.Α.Σ.Α. αποφασίζεται η εγκατάσταση και λει¬ 
τουργία σταθμαρχείων, εποπτειών, χώρων αναμονής και 
κυλικείων για την εξυπηρέτηση των επιβατών και του προ¬ 
σωπικού κίνησης και χώρων πληροφόρησης του κοινού. Οι 
οργανισμοί κοινής ωφέλειας συνδέουν τις εγκαταστάσεις 
αυτές με τα αντίστοιχα δίκτυα. 

ε. Στα γήπεδα ιδιοκτησίας της Εταιρείας Θερμικών Λεω¬ 
φορείων (ΕΘΕΛ) και ΗΛΠΑΠ στις περιοχές Άνω Λιοσίων και 
Ρουφ, επιτρέπεται, κατά παρέκκλιση των κειμένων διατάξε¬ 
ων, η πραγματοποίηση των αναγκαίων εργασιών περιτοίχι- 
σης, περιμετρικού φωτισμού, ασφαλτόστρωσης και ανεφο¬ 
διασμού οχημάτων για την εξυπηρέτηση των αναγκών οχη¬ 
μάτων που ανήκουν στους παραπάνω φορείς. 

5. Αρμόδια Υπηρεσία για τη συντήρηση των ασφαλτοτα¬ 
πήτων του ολυμπιακού οδικού δικτύου και των οδών διεξα¬ 
γωγής αγωνισμάτων δρόμου ορίζεται μέχρι 4.10.2004 η 
Δ.Κ.Ε.Σ.Ο. του Υπουργείου Περιβάλλοντος, Χωροταξίας και 
Δημόσιων'Εργων. Ως προς την επισήμανση επικίνδυνων ση¬ 
μείων και βλαβών εφαρμόζεται η διάταξη της παρ. 2β του 
άρθρου 28του Π.Δ. 141/1991 (ΦΕΚ58 Α'). Απαγορεύεται μέ¬ 
χρι 4.10.2004 η εκτέλεση εργασιών τομής και εκσκαφής και 
πάσης φύσεωςτεχνικών έργων στο ολυμπιακό οδικό δίκτυο, 
καθώς και η εναπόθεση σε αυτό οικοδομικών υλικών ή κά¬ 
δων αποκομιδής οικοδομικών υλικών, εξαιρουμένωντωνπε¬ 
ριπτώσεων ολοκλήρωσηςτων ολυμπιακών έργων. Κατ’ εξαί¬ 
ρεση και μετά από σχετική άδεια της παραπάνω Υπηρεσίας 
του Υπουργείου Περιβάλλοντος, Χωροταξίας και Δημόσιων 
Έργων επιτρέπεται η επισκευή βλαβών σε δίκτυα οργανι¬ 
σμών κοινής ωφέλειας, εφόσον συντρέχουν επιτακτικοί λό¬ 
γοι ασφάλειας ή δημόσιας υγείας. Η άδεια θεωρείται από 
την αρμόδια υπηρεσία Τροχαίας. Οι Οργανισμοί κοινής 
ωφέλειας οφείλουν να τηρούν σε επιφυλακή τα κατάλληλα 
συνεργεία για την άμεση αποκατάσταση βλαβών στα δίκτυά 
τους στο ολυμπιακό οδικό δίκτυο, σε συνεργασία με την αρ¬ 
μόδια υπηρεσία συντήρησης του Υπουργείου Περιβάλλο¬ 
ντος, Χωροταξίας και Δημόσιων Έργων. Την ίδια υποχρέω¬ 
ση έχουν και όλες οι ιδιωτικές επιχειρήσεις των οποίων τα δί¬ 
κτυα διέρχονται από το ολυμπιακό οδικό δίκτυο. 

6. Με απόφαση του αρμόδιου Διευθυντή Τροχαίας ή Αστυ¬ 
νομικού Διευθυντή επιβάλλονται περιορισμοί στην κίνηση 
φορτηγών αυτοκινήτων και καθορίζεται το ωράριο ανεφοδια¬ 
σμού των επιχειρήσεων, υπεραγορών και λοιπών καταστημά¬ 
των, ο οποίος γίνεται από φορτηγά αυτοκίνητα με μέγιστο επι¬ 
τρεπόμενο βάρος άνω των 3,5 τόνων σε περιοχές των Νομών 
Αττικής, Θεσσαλονίκης, Μαγνησίας, Ηρακλείου, Αχαιός και 
Ηλείας κατά το χρονικό διάστημα από 2.8.2004 έως 4.9.2004. 

7. Στη Γ ενική Γ ραμματεία Δημόσιων Έργων συνιστώνται και 
λειτουργούν προσωρινά για την υποστήριξη της διεξαγωγής 
των Ολυμπιακών και Παραολυμπιακών Αγώνων οι εξής επιχει¬ 
ρησιακοί φορείς, που συνεργάζονται άμεσα με το Θάλαμο 
Επιχειρήσεων Παρακολούθησης και Ελέγχου της Κυκλοφο¬ 
ρίας (Θ.Ε.Π.Ε.Κ.) του Υπουργείου Δημόσιας Τάξης: 


α. Επιχειρησιακός Φορέας Διαχείρισης Κυκλοφορίας που 
θα στελεχωθεί μεπροσωπικό που διατίθεται από το Αυτοτελές 
Τμήμα Κυκλοφορίας, Φωτεινής Σηματοδότησης καιΤηλεματι- 
κής 2004 και από τη Διεύθυνση Μελετών Έργων Οδοποιίας 
του Υπουργείου Περιβάλλοντος, Χωροταξίας και Δημόσιων 
Έργων. Με απόφαση του Υπουργού Περιβάλλοντος, Χωρο¬ 
ταξίας και Δημόσιων Έργων καθορίζεται ο κανονισμός λει¬ 
τουργίας του παραπάνω φορέα και κάθε άλλο σχετικό θέμα. 

β. Επιχειρησιακός Φορέας Συντήρησης Ολυμπιακού Οδικού 
Δικτύου, Οδικού Δικτύου εντός Ζ.Ε.Ε.Κ. και Ζ.Ε.Σ. και λοιπών 
οδώνπου εξυπηρετούντην ομαλή τέλεση των Αγώνων, που θα 
στελεχωθεί με προσωπικό που διατίθεται από τη Διεύθυνση 
Οδικών Έργων Περιφέρειας Αττικής (Δ9), την Ειδική Υπηρεσία 
Συγκοινωνιακών Έργων Αττικής (ΕΥΔΕ/ΕΣΕΑ), τη ΔΚΕΣΟ, τη 
Διεύθυνση Κατασκευής Υδραυλικών Έργων (Δ.Κ.Υ.Ε.), τη Δι¬ 
εύθυνση Υδραυλικών Έργων Περιφέρειας Αττικής (Δ10), την 
ΕΥΔΑΠ και εκπροσώπους της ΤΥΔΚ και του Δήμου Αθηναίων. 
Με κοινή απόφαση των Υπουργών Εσωτερικών, Δημόσιας Δι¬ 
οίκησης και Αποκέντρωσης και Περιβάλλοντος, Χωροταξίας 
και Δημόσιων Έργων, καθορίζεται ο κανονισμός λειτουργίας 
του παραπάνω φορέα και κάθε άλλο σχετικό θέμα. 

8. Η Ο.Ε.Ο.Α. εκπονεί πρόγραμμα επικοινωνίαςγιατηνπλη- 
ρέστερη ενημέρωση των οδηγών, πεζών και του επιβατικού 
κοινού κατά την περίοδο των Ολυμπιακών και Παραολυμπια- 
κών Αγώνων, σε συνεργασία με τα συναρμόδια Υπουργεία, 
τους συγκοινωνιακούς φορείς και τους Ο.Τ.Α.». 

Άρθρο 11 

Η ισχύς της διατάξεωςτου άρθρου 23 πάρ.1 του Ν. 3202/ 
2003 (ΦΕΚ 284 Α') αρχίζει από την 1η Ιανουάριου 2005. 

Άρθρο 12 

Καταργούμενες διατάξεις 

Οι διατάξεις των άρθρων 1 έως και 7 του Ν. 3174/2003 
(ΦΕΚ 205 Α'), καθώς και κάθε διάταξη αντίθετη προς τις 
ρυθμίσεις του παρόντος, καταργούνται. 

Άρθρο 13 
Έναρξη ισχύος 

Η ισχύςτου Νόμου αυτού αρχίζει απότη δημοσίευσή του 
στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως Νόμου 
του Κράτους. 

Αθήνα, 5 Ιουλίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΆΟΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Π. ΠΑΥΛΟΠΟΥΛΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 

ΔΙΚΑΙΟΣΥΝΗΣ 

Α. ΠΑΠΑΛΗ ΓΟΥΡΑΣ 

ΔΗΜΟΣΙΑΣ ΤΑΞΗΣ 

Γ. ΒΟΥΛΓΑΡΑΚΗΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 

ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Π. ΠΑΝΑΓΙΩΤΟΠΟΥΛΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Μ.Γ.ΛΙΑΠΗΣ 

ΑΝΑΠΛ. ΠΟΛΙΤΙΣΜΟΥ 

Φ. ΠΑΛΛΗ - ΠΕΤΡΑΛΙΑ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 7 Ιουλίου 2004 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




